החממה – דמויות
תלמידי החממה > בית העורבים

אלה-לי "ללי" רשף (גאיה שליטא-כץ)  הגיבורה הראשית של הסדרה - נערה חכמה, צינית, כריזמטית ומנהיגה מלידה. בתם הבכורה של נעמי וגורי רשף ואחותו הגדולה של אלפי. הצטרפה למועדון העורבים. בתחילת העונה הראשונה מתחילה להתפתח מערכת יחסים בין אלה-לי ליפתח עד שאיימי מגיעה והיא מגלה שהיא ויפתח בכלל ביחד. היריבה של איימי.  משתפת פעולה עם דניאל וחושפת ביחד איתו את מזימתם של זאב וג׳ודי. בעונה השנייה נהפכת לבת זוגו של דניאל ועוברת לבית הנשרים לאחר שהסתכסכה עם חבריה ממועדון העורבים. נדבקת בווירוס קטלני. נושאת בגופה את הנוגדן לווירוס לאחר ששתתה אותו מהמערה. בסוף העונה השנייה נפרדת מדניאל לאחר ששיקר לה ונעשית בת זוגו של יפתח וחוזרת אל מועדון העורבים. בתחילת העונה השלישית מאושפזת בבית הבראה. הצטרפה לפרויקט החלל ביחד עם יפתח. אחרי שהיא ויפתח נפרדים והוא עוזב את הפרויקט אלה-לי מבינה שהיא עוד בעניין של דניאל אבל עקב המזימות של יובל ואיימי הם לא מדברים. לאחר שיובל מודה באמת היא חוזרת להיות בת זוגו של דניאל. נבחרת להיות האסטורנאוטית הצעירה. בסוף לא עולה על החללית אלא מצילה את העולם ממלחמת עולם שלישית שתכנן זאב נאמן. בגרסה האמריקאית של החממה היא נקראת היילי וודס.
יפתח הר/בר לב (לי בירן) - קפטן העורבים בשתי העונות הראשונות. מוזיקאי, חכם. בתחילת עונה 1 מתחילה להתפתח בינו ובין אלה-לי מערכת יחסים אך בהמשך מגיעה בת זוגו איימי ואלה לי מבינה שהוא שיקר לה. הוא  מנסה להתקרב לאלה-לי אך היא מתרחקת ממנו. בעונה 2 נדבק בווירוס קטלני ומאושפז בבית הבראה. אלה-לי הצילה את חייו כאשר הנוגדן לווירוס נמצא בגופה. נושא את הנוגדן לווירוס בגופו. בסוף העונה השנייה לאחר שנרפא, חוזר להיות בן זוגה של אלה-לי. בעונה השלישית נכנס לפרויקט החלל. עוזב את הפרויקט מפני ששיקר לד"ר לקארין פינטו שהוא ואלה-לי נפרדו, בזמן שהוא ואלה-לי היו זוג. עשה זאת כדי להגן על אלה-לי. אך בסופו של דבר חוזר לפרויקט בזכותה. אלה לי נפרדת ממנו והוא עוזב את הפרויקט. נהיה בן זוגה של סופי אך לבסוף הם נפרדו מפני שעדיין יש לו רגשות לאלה לי. בפרק האחרון נורה על ידי זאב אבל שורד, בסוף חוזר להיות קפטן העורבים. בגרסה האמריקאית של החממה הוא נקרא ליאו קרוז.
נטלי "נט" קליין (דר זוזובסקי) - נערה חכמה, דבקה במטרה, נחושה, חשדנית וסקרנית. בתם של לואיס ואביגיל ואחותו הקטנה של רובי. אביגיל אמה נפטרה בלידתה הייתה בבית הנשרים. חברתה הטובה של סופי. בת זוגו של דניאל בתחילת הסדרה. בהמשך השניים נפרדים. מתאהבת באלפי והשניים הופכים לבני זוג. הופנטה ובעקבות כך נפרדה מאלפי וחזרה לדניאל אך בהמשך יוצאת מההיפנוזה בעזרת דניאל ואלה-לי וחוזרת לאלפי. נפרדה מאלפי באמצע העונה השנייה ועברה לבית העורבים. בעונה השלישית מתמנת לקפטנית העורבים ולאט לאט מתחילה להתאהב ביפתח . בעונה השלישית מנסה לאתר את אחיה ומסגירה אותו למשטרה לאחר שהציל אותה מחטיפה, ללא ידיעה כי זאב הפליל אותו. גילתה שזאב חי. לאחר שהייתה על המטוס, לואיס מפטר אותה מתפקיד הקפטנית. גילתה על היומן של אמא שלה וגם על מועדון הדרורים שרצתה להקים, ולבסוף הקימה את המועדון ולקחה אותו תחת חסותה. בגרסה האמריקאית של החממה היא נקראת ברוק אוזמונד.
דינה נבון (ג'וי ריגר) - חברה בבית העורבים. נערה בעלת אופי מיוחד, בעלת לשון מחוספסת וחדה, צינית. יש לה קעקוע משותף עם אוזי (לטאה). שוחררה באישור מיוחד מהכלא לאחר ששדדה בנק, והתקבלה ל"חממה". בת זוגו של מתי מסוף העונה הראשונה. בעונה השנייה חוזר אוזי, בן זוגה מהעבר הרוצה שיחזרו להיות בני זוג אך היא מסרבת ודוחה אותו בגלל מתי. אריק ירה בה בסיום העונה השנייה אך נרפאת. בעונה השלישית היא ומתי נפרדים. והיא חושבת שזה בגלל אלונה ונפגעת מכך. בעונה 3 מתאהבת במנו אך מגלה שמנו רוצה את נטלי אך לאחר זמן מה מתגלה כי מנו אוהב אותה והשניים נהיים זוג, ודינה סועדת אותו בסתר ועוזרת לו עם מחלת הסרטן. לאחר שמנו טס ללוס אנג'לס, דינה עוזרת לאלה-לי למצוא את זאב. הוזמנה על ידי מנו לבוא לבקר בלוס אנג'לס, אך מתי ביטל לה את הוויזה, וגילה לה בהמשך שעשה זאת מפני שהוא מאוהב בה. בסוף העונה היא מסרבת לנסוע עם מנו לארצות הברית וחוזרת למתי. בגרסה האמריקאית של החממה היא נקראת ג׳קי סנדרס.
מתתיהו "מתי" ספיבק (ליאור שבתאי) - חבר בבית העורבים. נער גאון, עילוי במחשבים שהוקפץ שתי כיתות. בעליה של מעבדת מחשבים משוכללת ב"חממה". אוהב לשחק שחמט עם אלונה. בעונה הראשונה התאהב באלונה, אך בסוף העונה הראשונה הפך לבן זוגה של דינה. בעונה השלישית נפרד מדינה. פורץ למחשבים של המוסד כדי לאתר את אביו של דניאל. בשביל לא להיכנס לכלא עוזר למוסד למצוא את הפורץ השני למערכת המחשבים. בהמשך הבין שהוא מאוהב באלונה, השניים מתנשקים, ולאחר מכן אלונה חוזרת לבלארוס. ביטל את הוויזה של דינה מפני שרצה שתישאר בארץ, ואז התוודה שהוא אוהב אותה. בסוף העונה הם חוזרים להיות ביחד. בגרסה האמריקאית של החממה הוא נקרא מקס מילר.
אלונה ברגר (סמדר חייט) - חברה בבית העורבים, גאונה מחשבים. אוהבת לשחק שחמט עם מתי ומאוהבת בו. נפגעת מזה שמתי ודינה ביחד ומנסה שמתי יתאהב בה. בעונה הראשונה משתפת פעולה עם רובי, אך לא יודעת באיזו מזימה היא לוקחת חלק ומתחרטת על זה אחר כך. בעונה השלישית, משתפת לכאורה פעולה שוב עם רובי (אך למעשה עם זאב) כדי להציל את הוריה שנאסרו על ידו בבלארוס באשמת ריגול. נפצעת כשמצילה את מתי ממתנקש של זאב. היא ומתי מתנשקים ולאחר מכן עוזבת את החממה, אך חוזרת לטקס הסיום. בגרסה האמריקאית של החממה היא נקראת אמה גלר.
עמנואל "מנו" בלוך (דייוויד טטרו) (עונה 3) - ספורטאי מחונן. מלא ביטחון וכריזמה. חבר בית העורבים. חסר טאקט, אחד שאומר את הכל בפנים. בתחילת העונה היה דלוק על נטלי ובזכותה עבר לעורבים ולא לנשרים אך בהמשך מתגלה כי הוא אוהב את דינה כבר הרבה זמן והופך לבן זוגה. בפרק 136 מתברר שהוא חולה בסרטן הלימפה. מסתתר ב"חממה" לזמן מה אך בסוף טס ללוס-אנגל'ס להוריו בשביל להשלים את הטיפולים. מבקש מדינה להצטרף אליו לאחר סיום הלימודים ב"חממה" ואף מזמין לה כרטיס טיסה ללוס אנג'לס, אלא שאז מתי מבטל לה את הויזה לטיסה לאמריקה והיא נשארת בישראל. מנו חוזר לחממה בפרק האחרון אולם דינה מסרבת לנסוע איתו ונפרדת ממנו כי היא הבינה שהיא אוהבת את מתי. מנו נשאר גם כן בישראל והשניים נשארים ידידים. מחלים לגמרי ממחלתו וחוזר לטקס הסיום.